90 parlamendiliiget esitas reedel presidendikandidaadiks Kersti Kaljulaidi, täna pärastlõunal sai ta 81 rahvasaadiku poolthääle ning selle tulemusega sai Kaljulaidist esimene Eesti naispresident.

Kokku jagati välja 98 hääletussedelit. Kehtetuid sedeleid oli 0, märgistamata 17. Kersti Kaljulaidi poolt hääletas 81 parlamendisaadikut.

Kersti Kaljulaid on sündinud 1969. aastal Tartus. 1992. aastal lõpetas ta Tartu Ülikooli geneetika erialal ning sai 2001. aastal samuti TÜ-s ärijuhtimise kutsemagistri kraadi. Ajavahemikul 1998–1999 töötas Kaljulaid Hansapank Markets'is investeerimispanganduse osakonnas projektijuhina.

1999. aastal asus aga Kaljulaid tööle peaministri majandusnõunikuna. Kaljulaid nimetati 2002. aasta veebruaris Eesti Energia Iru elektrijaama juhtimisarvestuse osakonna juhatajaks ning 2002. aasta septembris sama ettevõtte direktoriks. Kaljulaid on esindanud valitsust ka Eesti Geenivaramu nõukogus ning olnud aastatel 2002–2004 Kuku raadio "Keskpäevatunni" üks saatejuht. Kaljulaid on 2011. aastast ka Tartu Ülikooli nõukogus.

Alates 2004. aasta maist töötab Kaljulaid Euroopa Kontrollikojas. Avalikkuse ees käiski Kaljulaiu nimi läbi viimati seoses kontrollkojaga, kuna tema ametiaeg seal hakkas lõppema ja väidetavalt taheti pukki aidata tema asemel Juhan Partsi, mis tekitas valitsuses pingeid. Enne kontrollikoja liikmeks saamist kuulus Kaljulaid 2001-2004 toonasesse Isamaaliitu, kuid valimistel ta osalenud ei ole.

Septembris 2016 valis riigikogu kantselei juurde moodustatud arenguseire nõukoda Kaljulaiu oma esimeheks ning suvel alustas Kaljulaid tööd ka Praxise nõukogu uue liikmena. Kaljulaid on valitud 2009. aastal ka Aasta Eurooplaseks.

Kersti Kaljulaidil on neli last, tema abikaasa on Georgi-Rene Maksimovski. Kaljulaid peab end liberaalkonservatiiviks ning tema eesmärgiks on inimestega rääkida, koostööd ja ühisosa leida.

Hea lugeja, avalda oma arvamust ja tähelepanekuid presidendivalimiste kohta. Lisa oma kommentaar blogisse või Twitterisse #presidendivalimised

Presidendivalimiste kuues voor

Anna Põld: https://twitter.com/martinsepp/status/783305139977412609

Anna Põld: https://twitter.com/kasparjogeva/status/783008341157154816

Anna Põld: Endine esileedi Evelin Ilves õnnitles sotsiaalmeedias Kersti Kaljulaidi: "Palju õnne, kallis Kersti, kullateraga president! Jätkugu sul jaksu naeratada ja teha oma vastutusrikast tööd nii, et rõõm jääks alles. Sul on väga palju toetajaid, kes seisavad su seljataga alati, eriti aga siis, kui sina pead seisma nõrgemate eest või tugevamate vastu."

merilink: President Kaljulaid ja president Ilves olid Kadrioru lossis koos maailma asju arutamas kaks tundi ja Kaljulaidi kinnitusel oli Ilves väga julgustav, kuid milliseid soovitusi Ilves mantlipärijale jagas, ei soovinud viimane reeta.https://www.delfi.ee/article.php?id=75797335

Anna Põld: VAATA UUESTI! https://tv.delfi.ee/live/uudised/vaata-uuesti-delfi-tv-tegi-otseulekande-presidendivalimistest-riigikogus?id=75795523

Anna Põld: https://www.facebook.com/politseijapiirivalveamet/posts/1190344377679158:0&width=500

Anna Põld: https://publik.delfi.ee/news/inimesed/rahvas-sautsub-uus-president-kersti-kaljulaid-tekitab-vastuolulisi-reaktsioone-midagi-tema-kohta-ei-tea-aga-vahemalt-on-naine?id=75796627

BeirutKristjan: FOTOMEENUTUS: Tartu ülikooli zooloogia osakond tervitab uut presidenti! Siin pildil on linnuteadlane Kersti Kaljulaid (kõige ülemises reas mustas pluusis) aastal 1984 koos teiste Eesti parimate noorte looduseuurijate ja nende juhendajatega preemiaekspeditsioonil Kaukasuse harjal. https://www.facebook.com/zooloogia/posts/1799599926990778:0&width=500

Vaataja: Imelik, aga ei ole kunagi temast kuulnud, ja äkki president. Elame ja näeme.

Anna Põld: Pisut statistikat ka: Delfi on blogi vahendusel kajastanud nii riigikogu kui ka valimiskogu voorusid, samuti ETV "Foorumi" ja ETV valimisstuudio saateid, rääkimata EPLi ja Delfi presidendikandidaatide kahest suurtest debattidest. Kiirel lugemisel tuli kokku 10 presidendivalimiste suurt blogi. https://www.delfi.ee/news/paevauudised/eesti/suur-valimisblogi-valijameeste-otsustamatus-ja-poliitmangud-nurjasid-valimised-eesti-ei-saanud-uut-presidenti?id=75705079

Anna Põld: Tervitused saarlastele! Kas teate, kuhu ulatuvad Kersti Kaljulaidi suguvõsa juured? Saaremaale Lümanda valda, kirjutab Saarte Hääl. "Riigikogus täna presidendiks valitud Kersti Kaljulaidi juured on Lümandas ning tänaseni Leedris elavad sugulased tundsid eile uhkust ja heameelt," kirjutab leht. https://www.delfi.ee/news/paevauudised/eesti/leht-kersti-kaljulaidi-suguvosa-juured-viivad-saaremaale?id=75796475

Anna Põld: President Toomas Hendrik Ilves ootas Kadrioru uut perenaist 10 minutit. Nüüd kus Eesti esimene naispresident Kadriorgu saabus, tervitati üksteist soojalt. "Pranstusepäraselt," kommenteeris Ilves, kui oli Kaljulaidi tervituseks kolm korda põskedele suudelnud. Muide, Kaljulaid ja Ilves on tuttavad juba 22 aastat! https://www.delfi.ee/news/paevauudised/eesti/delfi-fotod-president-ilves-embas-soojalt-kadrioru-uut-perenaist?id=75796405

Anna Põld: https://twitter.com/sirus_w/status/782957185982722048

Anna Põld: President Toomas Hendrik Ilves ootab Kersti Kaljulaidi Kadriorus. Ajalooline hetk!

Anna Põld: KUS HAKKAB PRESIDENT ELAMA? Kersti Kaljulaid on korduvalt öelnud, et tema soov on presidendina elama jääda oma Nõmmel asuvasse koju. Politsei kinnitusel on see küll võimalik, kuid tähendab mõningaid eripärasid. Ekspertide sõnul ka lisakulusid. Ajakirjanik Merilin Kruuse tegi täpsema ülevaate. https://www.delfi.ee/news/presidendivalimised2016/uudised/kas-president-kersti-kaljulaid-saab-jaada-elama-oma-nomme-koju-politsei-selgitab?id=75794955

Anna Põld: Täna valitud Eesti Vabariigi president Kersti Kaljulaid jõuab peatselt Kadriorgu president Toomas Hendrik Ilvesega kohtuma.

Anna Põld: 20. Augusti Klubi ühendab neid inimesi, kes olid 1990. aastal valitud EV Ülemnõukokku ning hääletasid EV ÜN otsuse "Eesti vabariigi iseseisvusest" väljakuulutamise poolt 20. augustil 1991. Nad saatis omakorda pöördumise, mille avaldab Delfi täismahus. Austatud Eesti Vabariigi president proua Kersti Kaljulaid! Eesti Vabariigi iseseisvuse taastajate poolt õnnitleme Teid Eesti Vabariigi presidendiks valimise puhul. Soovime Teile kindlat meelt ja sõnakust eestlaste riigi arengu ja rahva heaolu tagamise jätkuval kujundamisel. Oleme veendunud, et meie poolt laotud vundamendile saab Teie vahetul osalemisel ehitatud veelgi tugevam riik, mis rahvusvahelistele tormituultele hästi vastu peab. Tallinnas 3. oktoobril 2016. aastal 20. Augusti Klubi nimel Ants Veetõusme Indrek Toome President Asepresident

Anna Põld: Tallinna Televisiooni juht Toomas Lepp on kirjutanud arvamusloo, kus toob märksõnade kaupa välja, kas ja miks muudab uus president Eesti elu paremaks. https://epl.delfi.ee/news/arvamus/toomas-lepp-kas-uus-president-muudab-eesti-paremaks?id=75796131

patron: Ajuvaba mis toimub riigis...häbi lausa hakkab..punt nödrameelseid koos...Siim Kallas on ainuke öige vend, kes seda kohta väärib..Siim, vunts oled

Anna Põld: Ärge muretsege, Kersti Kaljulaid lubas sõita kõigisse Eestimaa piirkondadesse. https://www.delfi.ee/news/paevauudised/eesti/video-president-kersti-kaljulaid-kavatsen-inimestega-kohtuda-jargneva-paari-kuu-jooksul?id=75795273

Anna Põld: https://twitter.com/MMuusikus/status/782950062729097217

Anna Põld: Astroloog Igor Mang ennustas naispresidenti ning musta hobust presidendivalimstel. Palju õnne täpse ennustuse eest! https://maaleht.delfi.ee/news/maaleht/uudised/igor-mang-tahed-naitavad-endiselt-et-presidendiks-saab-naine?id=75719863

Anna Põld: https://twitter.com/riina_kallas/status/782945038653415424

Anna Põld: Kaitseväe kõrgemad juhid käisid peatselt ametist lahkuvale president Toomas Hendrik Ilvesele au andmas. https://www.delfi.ee/news/paevauudised/eesti/delfi-fotod-kaitsevaelased-kaisid-president-ilvesele-au-andmas?id=75795839

Anna Põld: Parlamendisaadik Juhan Parts kinkis uuele presidendile põsemusi!

Anna Põld: Kaljulaid lubas olla ka EKRE president. Kuigi oli ekrelasi, kes Kaljulaidi poolt ei hääletanud, ei lasknud president ennast heidutada. Soe tervitus EKRE presidendikandidaat Mart Helmele. https://www.delfi.ee/news/paevauudised/eesti/kaljulaid-olen-tulevikus-ka-ekre-president?id=75779195

Anna Põld: Delfi toimetuse südamlik tänu tagasiside eest! https://twitter.com/triinkd/status/782936140911353865

Anna Põld: https://forte.delfi.ee/news/militaaria/naine-presidendiametis-tegelikult-on-eestit-valitsenud-varem-lausa-kuus-naist?id=75790641

Anna Põld: Meenutame veel: Siim Kallasele aitab! https://www.delfi.ee/news/presidendivalimised2016/uudised/video-siim-kallas-mulle-nuud-kull-aitab?id=75711365

Anna Põld: Ja miks mitte siinkohal meenutada legendaarset Allar Jõksi hommikujooksu 24. septembril, valimiskogus presidendivalimiste hommikul. Mäletatavasti jäi Jõks valimiskogu teises voorus napilt alla Siim Kallasele. https://www.delfi.ee/news/presidendivalimised2016/uudised/delfi-video-ja-fotod-valimishommikul-varakult-startinud-joks-paistab-et-korgvorm-on-hasti-ajastatud?id=75708195

Anna Põld: https://twitter.com/TeeleLoss/status/782932624587325441

Anna Põld: Mis ühendab Kersti kaljulaidi ja Allar Jõksi veel? Õige! Ühine kampaaniajuht Taavi Linnamäe.

Anna Põld: Natuke tähelepanekuid: kui presidendiks pürginud Allar Jõks lubas Eesti Päevalehe ajakirjaniku Mihkel Tamme endaga koos meditatiivsele hommikujooksule, siis Kersti Kaljulaid jäi nii tähtsa päeva hommikul kui ka tulemuste selgudes väga reserveerituks. Ta lubas küll ajakirjanikud enda maja juurde pildistama, sest keelata neid ometigi ei saa, kuid ei jaganud neile intervjuusid.

as: Minu sisetunne ütleb, et saime õige presidendi. Varasemalt valitutele olen olnud vastu, kaasaarvatud paljukiidetud Mere vastu. Tunne on esimest korda selline, et heiskaks riigilipu.

Anna Põld: Samal ajal Delfi toimetuses:

Anna Põld: Pingelisest häältelugemisest ei jää mõjutamata ka kõige tasakaalukam president! Delfi toimetuse fotograaf Madis Veltman hoidis sel pingelisel hetkel Kaljulaidil silma peal ja tulemus on käes. Vaata videost: https://www.delfi.ee/news/paevauudised/eesti/video-vaata-kuidas-muutusid-president-kersti-kaljulaidi-emotsioonid-narvesooval-haaltelugemisel?id=75794475

Anna Põld: Soovitused Kersti Kaljulaidile sotsiaalmeedias suhtlemiseks: https://twitter.com/k6ikjutud/status/782919163606171648

Anna Põld: https://twitter.com/jaanusnurmoja/status/782916300314124288

Anna Põld: https://twitter.com/OliverLomp1/status/782914885004951552

Anna Põld: https://twitter.com/simorgen/status/782915014172741632

Anna Põld: Vaadake, mis toimub hetkel riigikogus! Äsja valitud Eesti esimene naispresident Kersti Kaljulaid on ajakirjanike piiramisrõngas!

martina: Herkel: Vabaerakond ootab uuelt presidendilt demokraatia ja kodurahu kaitsmistVabaerakond soovib presidendiks valitud Kersti Kaljulaidile palju õnne ja rõõmu tööst. Erakonna esimehe Andres Herkeli sõnul on Eesti uuel riigipeal moraalne kohustus pöörduda rohkem Eesti sisse ja anda oma panus Eesti demokraatia ja ühiskondliku rahu tugevdamisse ning korruptsiooni tõrjumisse. „Kodurahu tagamine globaalsete mõjurite taustal on Eesti riigijuhtidele oluline ülesanne. Mureks on koostöötahet ohustavad kodanike rühmad ja poliitilised organisatsioonid, mis provotseerivad vastasseisu ühiskonna teiste osadega, eriti halvustamise teel. Ere näide on sotside ja EKRE vaheline vastasseis, mis paneb äärmusi domineerima. President Kaljulaid peab jahutama tulipäid, et ühiskond kildudeks ei lendaks,“ rõhutas Vabaerakonna esimees. Herkeli sõnul väärib president Ilvese tegevus Eesti esindamisel maailmas tunnustust, kuid nüüd oodatakse, et president räägib rohkem Eesti ühiskonna 21. sajandi väljakutsetest. „Kersti Kaljulaiult ootame sekkumist poliitika ebaausa rahastamise ning peibutuspartide tüüpi valimiskorralduse probleemidesse. Poliitiline korruptsioon ja kultuuritus ohustab demokraatlikku riigikorraldust. Suur ootus on ka see, et president näitab eeskuju kodanikuühiskonna kaasamisel ning meie inimeste vabaduste kaitsmisel,“ ütles Vabaerakonna esimees. „Kahjuks on seaduste väljakuulutamine presidendi poolt muutunud formaalsuseks. Rohkem sissepoole vaatav president peaks suhtuma ka Riigikogust tulevate seaduste põhiseaduslikku kontrolli tõsisemalt,“ arvas Herkel.

martina: Kadri Simson: Kersti Kaljulaidi õlule on seatud suured ootused Riigikogu Keskerakonna fraktsiooni esimees Kadri Simson õnnitleb Kersti Kaljulaidi Eesti Vabariigi presidendiks valituks osutumise puhul. Simsoni sõnul on tal siiralt hea meel, et Eesti sai endale viimaks naispresidendi, kuid lisas, et värske presidendi õlule on pandud väga suured ootused. „Palju õnne Kersti Kaljulaidile ning Eesti rahvale – olen veendunud, et riigikogulased tegid täna õige valiku. Kersti Kaljulaid on väärikas kandidaat, kes on igati hea inimene Eesti Vabariigi riigipea positsioonile. Kindlasti on tegemist majandusalaselt pädeva inimesega ning tema sõltumatus erakondadest lubab arvata, et ta julgeb vajadusel ka erinevaid poliitilisi jõude korrale kutsuda. Ootused uuele presidendile on suured, kuid usun, et Kersti Kaljulaid suudab neid täita,“ rääkis Riigikogu Keskerakonna fraktsiooni esimees Kadri Simson. Simsoni sõnul sai värske president ära valitud küll parlamendi poolt, kuid omad suured lootused on presidendile ka Eesti rahval. Saadiku sõnul on viimastel kuudel toimunud debatid ning avalik arutelu süvendanud arvamust, et Eesti vajab siseriiklikku presidenti, kes ei pelga Eesti inimestega otse suhelda. „Kersti Kaljulaid sai Eesti Vabariigi presidendiks kiirkonkursi raames ning seega on tema põhimõtted veel rahva seas suuresti läbikaalumata. Ma loodan, et värske president jätkab siiski seda rada, mille rajasid teised kandidaadid eesotsas Mailis Repsiga, mis näeb ette Eesti inimestega pidevat suhtlemist ning nende arvamuse kuulamist. Kahetsusväärsel kombel on Eestis tekkinud tõsine lõhe valitsuspoliitikute ning ühiskonna vahel. President peab asuma seda lõhet vähendama ning olema rahvaga pidevas diskussioonis,“ lõpetas Kadri Simson.

Anna Põld: https://twitter.com/EliiseKuus/status/782914171969081344

martina: Ametis olev riigipea õnnitles vastvalitud tulevast presidenti:https://www.delfi.ee/news/paevauudised/eesti/president-ilves-onnitles-eesti-riigipeaks-valitud-kersti-kaljulaidu?id=75794395

Anna Põld: https://twitter.com/taunotoompuu/status/782913542278287360

Anna Põld: https://twitter.com/TheRiddimOne/status/782913580488355841

Anna Põld: Kersti Kaljulaid intervjuus ERR-ile: mina olen koguaeg usaldanud riigikogu. Miks ma pidanuks kõhklema? Inimesed olid andnud oma allkirju, ma uskusin neid. Uskuge teie ka rohkem meie riigikogu. Kõige suurem tänu läheb riigikogu vanematekogule ja fraktsioonide juhtidele. Nii, nagu ma eile teledebatis ütlesin: kõik algab probleemide nõudlikust sõnastamisest. Tahan rääkida Eesti rahvaga.

Anna Põld: Kas Kersti Kaljulaid läheb Ida-Virumaale? Kersti Kaljulaid läheb võimalikult kiiresti kõikidesse Eestimaa nurkadesse ja kavatseb kõiki sealseid probleeme hoida nõudlikult päevakorras. Minu kolleegid Iru elektrijaamast kinnitavad, et ma saan suhelda väiksemas ringis vene keeles.

Anna Põld: https://twitter.com/valimiskomisjon/status/782911213923602433

Anna Põld: https://twitter.com/ylanevilumets/status/782911347709382656

Anna Põld: Kuhu jääb siiski Kaljulaid elama? Nimelt oleks julgeolekukaalutlustel mõistlikum ja soodsam kolida Kadriorgu. Kaljulaid jääb enda seisukoha juurde: "Minu soov on jääda oma koju."

Anna Põld: Kõik eelkäijad on mulle eeskujuks.

Anna Põld: Kolm sõnumit parlamendile: usun, et täna on kõige tähtsam see, et saaksime üle mustvalgest mentaliteedist, et leiaks ühise tee. Kavatsen olla väga nõudlik meie probleemide tõstatamisel.

Anna Põld: Kohapeal on ka Soome Rahvusringhääling, Reuters ja Läti ajakirjanikud: Kaljulaid vastas soome väljaandele, et on kindel, et minu esimesed visiidid on põhja- ja lõunanaabrite juurde.

Anna Põld: Presidendi otsevalmiste poolt või vastu? Ma olen sellest rääkinud eelmisel nädalal: minu jaoks on Eesti põhiseaduses suurepärane tasakaal.

martina: Kas täna võitis kogu Eesti ja mida ütlete neile, kes elasid kaasa, et teid ei valitaks? Jah, usun,et võitis kogu Eesti, sest nägime. et kui riigikogulased lubavad midagi, siis teevad, mida on lubanud.

martina: Kersti Kaljulaid pressikonverentsil: tänan riigikogu usalduse eest ja luban alati olla seal, kus parajasti on raske.

Anna Põld: Kohe algab president Kersti Kaljulaidi esimene pressikonverents. Meedia huvi on suur ning läheb põnevaks. Kui eilse ETV valimisstuudio kohta sahistati, justkui oleks Kaljulaid küsimused-vastused pähe õppinud, siis nüüd on kindel: olukord on täiesti uus ja ajakirjanike küsimused halastamatult etteaimamatud.

Anna Põld: Peaminister Taavi Rõivas: tunne on väga hea. Eesti sai hea presidendi. Ei ole põhjust riigikogu süüdistada, et see aega võttis. Meil on selleks põhiseaduses kõik reeglid ette nähtud. Draamat on võib olla natuke ülevõimendatud. See, et praegu sai president väga tugeva konsensus alusel valitud, on väga hea. Viiest fraktsioonist. Eesti sai hea presidendi ja sai demokraatlikul moel. Kuhu kadusid 9 toetushäält? Võib oletada. Tegelikult ütles EKRE välja, et kuigi nad alguses Kaljulaidi toetasid, siis hiljem nad enam ei toetanud. Mitmed keskerakondlased. Mis edasi saab? Loomulikult pakub valitsus presidendile abi. Nii nagu meil on olnud Ilvesega, saab olema hea ja asjalik koostöö Kersti Kaljulaidiga.

Anna Põld: Anvelt: Koostöö ei saa olla ainult ühepoolne. Riigikogu peab andma vastu.

Anna Põld: https://twitter.com/missmaribean/status/782908616286302208

Anna Põld: Anvelt: Selge on see, et me peame oma riigijuhtide tausta kindlasti teadma. Kui teame, kes on riigijuhi abikaasa, mitu last on ja millega lapsed tegelevad. Ma loodan, et lastele jäetakse privaatsust.

Anna Põld: Kersti Kaljulaidil kippus hääl lausa ära minema nii paljudest intervjuudest ühe nädala jooksul. Lisaks tunnustab Kärt Anvelt Kaljulaidi selle eest, et ta 24 tunniga suutis otsustada, kas kandideerib presidendiks.

Anna Põld: Rahvas ootab Kersti Kaljulaidilt aktiivsust! https://twitter.com/voyag/status/782907230995742720

Anna Põld: Anvelt viskab õhku küsimuse: kas saame järgmiseks nüüd naispeaministri?

Anna Põld: Kas oleme valmis naispresidendiks? Kärt Anvelt: mind häirib, kui hakkame niisuguste tingimustega lahterdama. Asi on olnud selles, et naised on olnud pisut alalhoidlikumad. Naised on väga tugevad ja nutikad, aga alalhoidlikumad. Kersti Kaljulaidi üle on väga hea meel, et ta on pisut pelgikumatele naistele eeskujuks. Mitte sellepärast, et nad on naised, vaid selle pärast, et nad on head.

mari: https://twitter.com/PRB_Raimond/status/782907611444342784

Anna Põld: Kärt Anvelt: Kaljulaidi seisukohad võiksid olla pisut pikemad. Kersti Kaljulaidi näoilmet vaadates: eks ta hoomab suurepäraselt, millise vastutuse on ta võtnud. Julgeolekumeeskonna jaoks on väljakutse: tupiktänav. Rahaliselt tähendab see riigile suuremaid kulutusi. Julgeolekumeeskond peab kodus valvama - neile tuleb mõelda ja neile tuleb oma mugavused teha.

Anna Põld: Kersti Kaljulaid on nüüd turvameeste valvsate silmade all.

Anna Põld: Nädala aja pärast antakse Kersti Kaljulaidile üle ametikett. Ilves on lennupiletid ostnud 11. oktoobriks.

Anna Põld: https://twitter.com/kkrahv/status/782907114809331712

Anna Põld: https://twitter.com/EvelynSepp/status/782906373524815872

Anna Põld: https://twitter.com/m6ttelendorav/status/782906588965273600

Anna Põld: Kersti Kaljulaid saab lillesülemeid ning tervitusi. Riigikogu täiendav istung on lõppenud!

Anna Põld: Kersti Kaljulaid: aitäh teile. Ma tänan riigikogu selle usalduse eest, tänan mulle antud allkirjade ja häälte eest. Meie koostöö tuleb sõbralik ja hea, selles olen ma täna täiesti veendunud. Aitäh teile kõik!

Anna Põld: Kaunid perekonnanimed Eesti presidentidel: Päts, Meri, Rüütel, Ilves, Kaljulaid.

Anna Põld: AMETLIK: "Tunnistada Kersti Kaljulaid valituks Vabariigi Presidendiks."

Anna Põld: https://twitter.com/missmaribean/status/782905885396008964

Anna Põld: https://twitter.com/krants/status/782905529962205184

Anna Põld: https://twitter.com/lisettekampus/status/782905590217641986

Anna Põld: https://twitter.com/KallePalling/status/782905665513717761

Anna Põld: https://twitter.com/liinameow/status/782905338781720576

Anna Põld: https://twitter.com/IndrekEss/status/782905199069462528

Anna Põld: https://twitter.com/maikemaiste/status/782905190231990272

Anna Põld: Valimiskomisjoni ametlik protokoll: hääletussedeleid sai 98 saadikut, kes kõik võtsid ka hääletusest osa. Kehtetuid sedeleid oli 0, märgistamata sedeleid oli 17, poolthääli Kersti Kaljulaidile oli 81. Palju-palju õnne ka Delfi toimetuse poolt!

Anna Põld: Kersti Kaljulaid sai 81 poolt- ning 17 vastuhäält.

Anna Põld: Riigikogu saalis on melu ja Eiki Nestor kutsub juba mitmendat korda kellukesega helistades parlamendisaadikuid korrale.

Anna Põld: Kersti Kaljulaid sai juba kokku 68 häält - palju õnne uuele presidendile!

Anna Põld: Eiki Nestor kutsub järjekordselt riigikogulasi korrale. Algab Kersti Kaljulaidile antud POOLTHÄÄLTE lugemine.

Anna Põld: Tõesti läheb põnevaks! Kui välismeedia räägib juba Eesti naispresidendist, valitseb meil siin riigikogus näiline teadmatus. Esialgsel vaatlusel tundub, et tühjasid sedeleid ehk vastuhääli Kersti Kaljulaidile on 20. https://twitter.com/stenhansvihmar/status/782902244274495488

Anna Põld: https://twitter.com/mathiasReini/status/782901908625293312

Anna Põld: Häältelugemise tulemused kantakse jooksvalt ka Delfi interaktiivsele graafikule.

Anna Põld: Riigikogu valimiskomisjon asub hääli lugema.

Anna Põld: Riigikogu esimees Eiki Nestor kriitikale Kaljulaidi nime väljatoomisel: vanematekogu on selline suurus, kus kirjutatud reegleid ei ole. Vanematekogu langetab otsuseid, kui kõik teised on nõus. Kellelegi võib olla ei meeldi minu soeng täna või minu lips. Kui uudistest valesti aru saadakse, on pahasti. Kaua me siis ikka valime seda presidenti, ükskord peab riigikogu oma töö ära tegema. Eeldus selleks on eri maailmavaadetega erakondade koostöö. Juunikuus seda ei tekkinud, täna on olemas. Oleks täna kõige rumalam tegu hakata otsima alternatiive hääletusele.

President: Rahvusvahelises portaalis on Eestile naispresident juba ammu valitud. https://www.guide2womenleaders.com/Presidents.htm Ta juba on president, uudis viimati uuendatud kuu aega tagasi

Anna Põld: "Riigikogu vanematekogu maine on väga halb: autoliisingud, kuluhüvitised - laiutatakse käsi. Neil ei ole autoriteeti, nagu räägitakse mitmeteks fraktsioonides," märkis Moora.

Anna Põld: Erik Moora: ühiskonnas on presidenti vaja. Presidendil on roll tasakaalustajana, vahenaise rolli täitmine eri poliitiliste jõudude vahel, eesti kodanikel on vaja inimest, kes kehastaks riigi positiivset poolt, eeskuju. Kui meil on valitsusjuht, keda suurem osa eestimaalasi kirub, on meil vaja riigijuhti.Aga mida arvata presidendi otsevalimistest? "Mina isiklikult ei toeta. Poliitiliste jõudude omavaheline jõud kalduks liiga presidendi poole." Süsteemi peaks parandama, et president valimata ei jääks.

Anna Põld: "Riigikogus levitatakse teadlikult väga palju desinformatsiooni." Helme prognoosib, et Kaljulaidi toetuseks jääb 70-80 häält. "Usutakse, et üle 70 kindlasti. Kui ei, on toimunud väga süstemaatiliselt ja väga vaikselt häälte ärarääkimine," märkis Helme.

Anna Põld: EKRE esimees Martin Helme: eelmise nädala esimeses pooles olid optimistlik - me tegelikult ei tundnud kandidaati. Teha mõne päevaga otsus inimese kohta, keda me hakkame guugeldama - ei ole kerge. Eelmise nädala lõpuks olime seisukohal: meie erakond ei toeta Kaljulaidi. Ta on globalistliku maailmavaatega, see on rahvusriiki õõnestav. https://www.delfi.ee/news/paevauudised/eesti/martin-helme-suhtumine-kaljulaidi-on-tema-globalistliku-maailmavaate-tottu-vaga-kriitiline?id=75770203

Anna Põld: "Kui oleks esimeste riigikogu voorude ees sündinud selline kokkulepe nagu täna, oleks see vastanud Eesti põhiseaduse loogikale," märkis Moora.

Anna Põld: https://twitter.com/rosenfeldelo/status/782896698330845184

Anna Põld: https://twitter.com/martinsepp/status/782896783542382592

Anna Põld: Erik Moora soovitus Kaljulaidile valimisseaduse muudatusteks: "See süsteem tõi mind küll presidendiks, aga et nii suurt ja ebastabiilsel suurte riskidega süsteemi enam poleks."

Anna Põld: Presidendivalimiste nurjumine valimiskogus: kas süsteemiviga või valimiskogu tegemata töö? Erik Moora: iseenesest oli see süsteemiviga. Ma ei näe väga selget või arusaadavat põhjust, miks peaks valimiskogu teises voorus reegel, et on võimalik nii suhteliselt lihtsalt valimisi nurjata. 60 häält sõitsid üle üle 200st valijast.

Anna Põld: Eesti Ekspressi peatoimetaja Erik Moora: oletame, et 90 allkirja andnud inimese seas on piisavalt neid, kes ei teeselnud. "On teatud saadikuid, kes ei ole saanud üle, kes jätavad oma parteisiseseid heitlemismänge."

Anna Põld: https://twitter.com/kadri_kasemaa/status/782894483168002048

Anna Põld: Oudekki Loone: meie valijad on öelnud meile, et palun ärge hääletage, see ei ole demokraatlik. "Kas me oleme diktatuur?" Protesti saab avaldada siis, kui mingi valimisprotseduur on rikutud. Muidugi, kui näen olulist rikkumist, esitan kindlasti protesti - neid rikkumisi oskan ma jälgida.

Anna Põld: Oudekki Loone: ma rikkusin sedeli. Endise valimisvaatlejana olen piisavalt paranoiline, et kirjutada valimissedelile, mida ma arvan. Kui on valida katku ja koolera vahel, ei pea valima.

Anna Põld: Oudekki Loone vastus sellele, kus on Siret Kotka ja Martin Repinski: "Neil on väga pikalt ette planeeritud välisreis.

Anna Põld: Randjärv: Ei ole olemas läbikukkumisi, on õppetunnid. See protsess, mis täna on käimas, on väga suur õppetund meile kõigile. Annab energia neile komisjoni liikmetele, kes on õigus- või põhiseaduskomisjonis. Ootan pikisilmi, et järgmisel nädalal antakse üle valimisseaduse eelnõu, mis osundab nendele probleemidele, et saame arendada nii, et viie aasta pärast ei tekiks sellist ebamugavat olukorda nagu täna.

Anna Põld: Randjärv: "Samasugune vanematekogu initsiatiiv oleks võinud olla ka kevadel. Loodetavasti viie aasta pärast võtab selle initsiatiivi riigikogu esimees, mitte erakondade juhid. Kohe, kui seda võtavad erakondade juhid, tekib kihk tembeldada kandidaat erakondade kandidaadiks."

Anna Põld: Randjärv on nördinud ning näeb tungivat vajadust valimisseaduse muutmiseks. Oli lõpuks kaks nime: küsiti, kust need nimed tulid? "Mul on inimlikult kahju ja olen nördinud, et need viis kandidaati, kes tegid pikka aega kampaaniat. Ma loodan, et tuleb riigikogus valimisseaduse muutmise eelnõu. Seal tuleks parandada kandidaatide esitamise korda. Et oleks piisav aeg kandidaatidel olla kandidaadid. Et valimiskogu peaks olema viimane instants. Trall ja tsirkus, et riigikogu ja valimiskogu vahel visatakse palli ja võrku - see ei ole normaalne. Valimiskogu tulemuse otsustas 60 tühja sedelit - see ei ole normaalne." Randjärve sõnul oleks olnud õiglane võimaldada Mailis Repsil osaleda ka riigikogu kuuendas voorus. Presidendikandidaatide kaotusest tulnud frustratsioon mõjutas kõigi kandidaatide edasist teed.

Anna Põld: Miks andis Reformierakond viimasena jah-sõna Kersti Kaljulaidile? "Me kasutasime demokraatlikku võimalust, et saaksime sellest rääkida." Laine Randjärv andis oma allkirja üsna viimasel minutil. "Ma ei olnud rahul protsessiga, kuidas sellega toimetati valimiskogus. Nimed kerkisid natuke vanem, kui sellest said teada fraktsioonide liikmed. Vanematekogu ei saa olla see instants ja teeb otsuseid ilma, et riigikogu liikmed sellest teadlikud olid. Need otsused tundusid olema tehtud ammu enne seda, kui fraktsioonid sai. Kolmapäeval kohtus Kaljulaid fraktsioonidega, teisipäeva õhtul oli juba uudistes, et vanematekogu esitas Kaljulaidi kandidaadiks," kirjeldas Randjärv.

Anna Põld: Kadri Simson käis Tuus-Lauli sõnul veel viimasel hetkel rääkimas kriitiliste keskerakondlastega.

Anna Põld: Kaljulaidi suhtes kriitiline Marika Tuus-Laul ilmselt ei hääletanud Kaljulaidi poolt: "Siin ei ole valimised, siin on presidendi määramine. Sisulist valikuvõimalust ei ole absoluutselt. Me võiks minna veelkord põllule, seal on laiem valijaskond ja oleks parem." Tuus-Laul meenutab hetki, kui ta oli ise ajakirjanik ning kui ta intervjueeris Kaljulaidi kui Mart Laari nõunikku. "Oli palju asju, mis maailmavaateliselt meile üldse ei sobi: sundüürnike teema." Eile debatti vaadates, tundus Tuus-Laulile, et Kaljulaidil olid vastused ette valimistatud. "Mul on tunne, et ta ei saa olema rahva president. Ta on tark ja andekas naine, aga ma ei tunneta, et ta ikkagi aduks rahva häda, viletsust, maaolukordi. Euroliberaali meile väga ei oleks vaja, oleks vaja tõelistele hädadele lahendust leida: mitte ainult sõnastada, vaid ikkagi lahendada olukorda."

Anna Põld: https://twitter.com/Martti_/status/782889588557832192

Anna Põld: Kas Eestile on presidenti vaja? Anvelt: "Me ei kaotaks, kui meil ei oleks presidenti. Aga mulle meeldiks, kui meil on esinduskuju." Aga mida arvab Anvelt valimiskogu kohta? "Valijamehi ei ole mõtet välja tuua tsirkust tegema."

Anna Põld: Kui ikkagi kukutatakse läbi tänased presidendivalimised, oleks Kärt Anvelti homse leheloo pealkiri "Riigikogu, pane ennast põlema", muigab Anvelt, lisades, et siis tuleb välja kuulutada erakorralised valimised - poliitikud ei saanud hakkama. "Poliitikas mängitakse alati, aga igal mängul on oma piirid." Kui presidendivalimised lihtsalt läbi kukutatakse sooviga, et äkki saadakse oma kandidaat ikkagi presidendiks.

Anna Põld: Anvelt: "Valimiskokku jõudnud kandidaadid ei saanud sealt oma usalduskrediiti kätte." Seetõttu oli aus, et nad enam järgmises voorus ei kandideerinud.

Anna Põld: Kärt Anvelt loodab, et Kaljulaid on edaspidi sama sõnakas nagu ta täna on, kui talle ei meeldi asjad ühiskonnas tervikuna, ütleb ta välja. "Rääkida võib alati, iseasi, kas sind kuulatakse." Anvelt jaoks on parim kandidaat nii presidendiks kui ka valitsusse inimene, kes on olnud ise valimiskarussellis. Lisaks koalitsioonikogemusele võiks olla ka opositsioonikogemus - et inimene tõesti teaks, kuidas riigikogus asjad on.

Anna Põld: Mida arvata ohtratest presidendidebattidest? Kärt Anvelt tõi välja, et mitmekesi debateerides oleks näinud, kuidas mingi Kaljulaidi hinnang, suhtumine vastaskandidaatidesse ja nende ütlustesse välja tuleb. Kärt Anvelt tõi välja, et paljud valimisdebatid on enesetutvustamiseks ja ajalukku talletamiseks head.

Anna Põld: Eesti Päevalehe ajakirjanik, vanemtoimetaja Kärt Anvelt annab presidendivalimiste rokkstaari ja üllataja tiitli Mailis Repsile. "Kui valimiskogus poleks Edgar Savisaar, oma inimesed, vaipa alt tõmmanud, mine tea, mis oleks edasi saanud."

Anna Põld: Keskerakondlane Jaanus Karilaid tõi välja vandenõu, et Marina Kaljuranna toetajad jätavad täna sedelid tühjaks. Valdo Randpere: kui Karilaidu kuulata, siis see on virtuaalmaailm, milles ainult elabki Jaanus Karilaid. Reformierakonnalt tuleb 30 häält.

Anna Põld: Kärt Anvelt: ma olen oma prognoosidega puusse pannud. Ma olen alahinnanud Allar Jõksi, ülehinnanud mõnda teist poliitikut. Ma loodan, et president valitakse ära. Mulle teeks muret, kui 90 inimest, kes Kaljulaidile allkirja andsid, ei hääleta samamoodi. Andsin hetk tagasi Tallinna Televisioonile intervjuu, kus samuti prognoosisin, et 85 häält tuleb. Ehk läheb hääli kaduma Keskerakonnast. Kas see võib olla mõni Reformierakonnast, ei tea. Ka Reformierakonna suurimad võitlejad on kinnitanud, et hääletavad Kaljulaidi poolt. Eks näis.

martina: Samal ajal Kadriorus: kella 13 ajal jõudis president Toomas Hendrik Ilves Kadriorgu.

Anna Põld: Kohalolekukontrollis tuli välja, et puudub 3 rahvasaadikut: teadmata põhjustel puuduvad keskerakondlased Siret Kotka ja Martin Repinski. Tervislikel põhjustel on eemal keskerakondlane Jüri Ratas.

Anna Põld: Eiki Nestor kutsub juba mitmendat korda "kellukesega" parlamendisaadikuid korrale. Meeleolu on elev ning hääletamine on alanud!

Anna Põld: Sama teeb ka Märt Sults: "Randjärv ütleb, et mõjutatakse valimsitulemust. Aga miks Sven Sester nii kurja näoga saali poole vaatab?"Eiki Nestor vastab: "Austatud rahvasaadikud, ma saan aru, et te olete elevil. Püüame jääda rahvameesteks."

Anna Põld: Keskerakondlane Viktor Vassiljev küsib olulise protseduurilise küsimuse: kas kleebime ümbrikud kokku või mitte? Valimiskomisjon soovitab ümbrikud kinni kleepida.

Anna Põld: https://twitter.com/liinameow/status/782884771366072320

Anna Põld: https://twitter.com/rainkooli/status/782884449038036993

Anna Põld: Hääletamissedelile on kantud Kersti Kaljulaidi nimi. Riigikogu liige märgib lahtrisse risti, kui ta hääletab Kersti Kaljulaidi poolt. Tühi kast tähendab automaatselt vastuhäält.

Anna Põld: https://twitter.com/KristjanKoljalg/status/782882961179967488

Anna Põld: Reformierakondlane Laine Randjärv: Riigikoguga on manipuleeritud! Enne tegelikku fraktsioonides kujundatud otsust, on avalikkusesse jõudnud info, et valimiskogu on presidendikandidaadina välja toonud Kersti Kaljulaidi. Kas praegune tegutsemine, kus teated lähevad välja enne päris otsustamist, on demokraatlik?

Anna Põld: Kohal on 98 parlamendisaadikut, puudub 3.

Anna Põld: 31 parlamendisaadikud algatasid põhiseadusemuutmise eelnõu presidendi otsevalimisteks. Kadri Simsoni kõnet saadab aplaus.

Anna Põld: Riigikogu esimees Eiki Nestor peab juba kuuendat korda presidendivalimiste korda tutvustavat kõnet.

Anna Põld: Riigikogus kõlab esimene kutsung ning ka Kersti Kaljulaid on seal väärikalt koha sisse seadnud. Eesti võib täna väga suure tõenäosusega saada naispresidendi, kes on võrdlemisi konservatiivne, kuid samas uue põlvkonna esindaja.

Anna Põld: Jaanus Karilaid: Tean, et Reformierakonnast on üks seltskond ja Keskerakonnas, kes tegeleb sellega, et presidendivalimisi taas läbi kukutada. Kui Marina Kaljuranna toetusgrupp on väga efektiivne, on võimalik see läbi kukutada. Pigem loodan, et saab ära valitud ja Reformierakonna tagatoal ei lähe õnneks presidendivalimised läbi kukutada.

Anna Põld: Missugune president oleks Kersti Kaljulaid? Raun: "Kontrollikojast tulnuna ju ta ikka kontrollida tahab. Eks elame-näeme. Kindlasti saab Kersti Kaljulaid olema hoopis teistsugune president kui Eestil olnud on. On näha, kus inimene tõesti väga hoolikalt ütleb ja mõtleb: tal on, mida öelda. Ta stiil on teistsugune. Ta on uuema põlvkonna esindaja." Raun tõi naljatledes välja, et kiputakse kahtlema, kas Kaljulaid on ikka piisavalt vana, et presidendiks kandideerida, niivõrd noorusliku kandidaadiga on tegu. Raun loodab, et Kaljulaid jääks ratsionaalseks, jätkaks sama liini, mida ta praegu kandnud on, mitte ei hakkaks populistlikult püüdma meele järele olla. Küll aga võiks Kaljulaid muuta esinemisstiili: kõnesüntesaatorlik vastamine eilsel debatil, mida märkisid ka vaatajad, on kindlasti midagi, mida saab muuta.

Anna Põld: Raun: On tore, kui eestlased oma presidenti hindavad ja tahavad teada: rahva ema ja rahva isa otsimine on loomulik. Probleem on, et tegelikult ei ole tegu rahva ema või rahva isa ametiga. Kas peaksime presidendile võimu juurde andma või rohkem leppida olukorraga nagu praegu: saame väga hea spetsialisti ametisse, mitte inimese, keda kõik teavad ja tunnevad juba aastaid.

Anna Põld: Eesti Päevalehe uus arvamustoimetuse juhataja Alo Raun: me ei tea, kas Kaljulaid saab presidendiks. Kui peaks kihlveokontoris panuseid panema, arvan, et lahkuksime siit uue presidendiga. Kaljulaid on üks inimene, keda ma ammu kujutasin ette potentsiaalse presidendikandidaadiga. Ta on maailmavaatelt avatud konservatiiv: natuke liberaal ja natuke sotsiaaldemokraat. Ta on ratsionaalsuse eestkõneleja. President, kes näitab, et emotsioonide asemel on võimalik maailma muuta ja juhtida argumenteeritud väidetega.

Anna Põld: Vähem kui kahe tunni pärast selgub, kas Eesti saab endale esimese naispresidendi. Delfi TV otseülekanne algas!

Poliit-stilist: Valge mantel on hea valik pärast suvi läbi kestnud poriloopimist. Valge kampsun oleks juba overkill...

Anna Põld: https://twitter.com/simorgen/status/782877920612212736

Anna Põld: Pöidlahoidjaid on ka kaugemalt! https://twitter.com/CanadaEstonie/status/782874815220879360

Anna Põld: Kersti Kaljulaid saabus riigikokku.

Anna Põld: Kersti Kaljulaid jääb riigikokku minekul tagasihoidlikuks. Punane välismaa numbrimärgiga pereauto, mille roolis on tema abikaasa. Saatjateks on tema meedianõunik Taavi Linnamäe ning kohapeale saabunud ajakirjanikud.

Anna Põld: https://twitter.com/Urmaspaet/status/782873506245640193

Anna Põld: Kersti Kaljulaid asus kodust Toompeale liikuma.

Anna Põld: Jäänud on vaid üks tund riigikogu istungini: parlamendihoones käib tihe sagimine ja ettevalmistus, EKRE peab veel viimast koosolekut. Tuletame meelde, et kell 12.45 algab Delfi TV otseülekanne riigikogust!

Anna Põld: Noppeid sotsiaalmeediast: mis tunded valdasid eile valimisstuudiot jälginud inimesi? Kui suurim kriitika nool seisneb selles, et võimalik Eesti tulevane president on tark ja liiga tasakaalukas, pole elul väga vigagi? https://www.delfi.ee/news/paevauudised/eesti/debati-jarelkajad-kaljulaidi-pohiline-viga-sotsiaalmeedia-silmis-liiga-tark-ja-tasakaalukas?id=75789439

Anna Põld: Samal seatakse riigikogus üles valget saali, kus toimub peale valimisi presidendi pressikonverents.

Anna Põld: Esialgsetel andmetel võib Kaljulaid ilma jääda veel lisaks kahest häälest: ehk siis nende kahe inimese toetusest, kes ei saa täna eri põhjustel riigikogu istungist osa võtta. Avaldame nimed hiljem.

Anna Põld: Mis saab riigikogus? Kaljulaidil on presidendiks valituks saamisel vaja 68 häält. Hetkel on teada, et tema vastu on ekrelased ja savisaarlased: Mart Helme, Uno Kaskpeit, Raivo Põldaru, Henn Põlluaas, Arno Sild, Jaak Madison, Martin Helme, Oudekki Loone, Peeter Ernits. Kriitilised on veel savisaarlased Heimar Lenk ja Marika Tuus-Laul. Olga Ivanova ei tea veel, kuidas hääletab. https://www.delfi.ee/news/paevauudised/eesti/kaljulaidi-vastu-on-tana-ekre-ja-savisaarlased?id=75789727

Anna Põld: Arvamused on vastakad nii presidendi otsevalimiste kui ka presidendi enda kohta. Sestap uuris Delfi inimestelt täna hommikul, mida Kersti Kaljulaidist võimaliku riigipeana arvatakse. Tulemused pakuvad huvi nii toetajatele kui ka skeptikutele. https://www.delfi.ee/news/paevauudised/eesti/video-kas-tana-valitakse-president-ara-ning-mida-arvavad-kusitluses-osalejad-kersti-kaljulaidist-kui-riigipeast?id=75791055

STINKY HILLARY: Vaevalt,et toimetaja seda avaldab,aga Eesti tõesti ei vaja endale kummipresidenti vaid ikkagi tõelist rahva poolt armastatud ja austatud presidenti!

Stallion: Rahvas ei tohi saada õigust presidenti valida. Ma ei pea rahvast lolliks, kuid osa neist kindlasti ning pole suuremat võimu, kui suur grupp rumalaid inimesi. Tsiteerides Churchilli - Demokraatia on halvim mõeldav valitsemisvorm, kuid paremat pole kahjuks välja mõeldud

Anna Põld: Pöördumise teksti sisu on järgmine:

Anna Põld: Samal ajal kui presidendikandidaat Kersti Kaljulaid ja 101 riigikogulast valmistuvad tähtsaks päevaks, on parlamendihoone ees meeleavaldustel juba tuntud nägu, kunstnik Neeme Lall. Lalli sõnumiks on, et presidenti peab valima rahvas ning selle jaoks kogub ta allkirju. Esimese allkirja andis Keskerakonna parlamendisaadik Viktor Vassiljev.

Anna Põld: Kordamine on tarkuse ema! Ja keelenõu kulub alati marjaks ära neile, kes veel kahtlevad. Kaljulaid eelistab ise käänata Kaljulaid-Kaljulaidi. https://www.delfi.ee/news/paevauudised/eesti/keelemure-kas-kaanata-kaljulaiu-voi-kaljulaidi-presidendiks-purgiv-kersti-kaljulaid-tapsustab?id=75765571

Anna Põld: Kaljulaidi eeskujud presidentide seas on naisriigipead: Läti endine president Vaira Vīķe-Freiberga ja Soome endine president Tarja Halonen.

Anna Põld: Rääkides eileõhtusest valimisstuudiost, siis kokkuvõtet Kersti Kaljulaidi vastustest saab lugeda siit. Samuti on blogi alguses meenutus sellest, kuidas Kersti Kaljulaidist presidendikandidaat sai. https://www.delfi.ee/news/paevauudised/eesti/fotod-ja-blogi-presidendikandidaat-kersti-kaljulaid-president-on-alati-seal-kus-laheb-keeruliseks-seda-ma-luban?id=75786635

Anna Põld: Presidendivalimiste kuuenda vooru päev on alanud! Ilus sügispäike tervitab kõiki tööl olijaid ja ärkajaid. Ka meie presidendikandidaat Kersti Kaljulaid on pärast eileõhtust hilist valimisstuudiot virgunud ning on hetkel kodus valmistumas tähtsaks päevaks. Tema tegemistele ning kogu presidendivalimiste kuuenda vooru päevale anname kiireima ülevaate siin blogis!

mari: https://arileht.delfi.ee/news/uudised/kaljulaid-ei-usu-valisfirmadele-soodustuste-tegemisse-nii-jaamegi-keskmise-sissetuleku-loksu?id=75789489

mari: https://epl.delfi.ee/news/eesti/kaljulaid-hoidis-kontrollikojas-miljardite-kulutamisel-silma-peal?id=75786583

mari: https://twitter.com/EvelynSepp/status/782688163982675968

mari: https://epl.delfi.ee/news/lp/kaugest-ametnikust-koduseks-presidendikandidaadiks-kersti-kaljulaidi-kiirmarss?id=75776321

mari: https://www.delfi.ee/news/paevauudised/eesti/delfi-fotod-ja-video-kersti-kaljulaid-seati-90-toetusallkirjaga-ules-ametlikuks-presidendikandidaadiks?id=75771317